
Z A P I S N I K

38. sjednice Vijeća Mjesnog odbora „Bruno Bušić“, 27. svibnja 2024. godine u 19.00  sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Iva Ramljak
5. Borna Smrk
6. Marinko Blažević


Predsjedava Iva Ramljak, predsjednica Vijeća.
Predsjednica konstatira da je nazočno 6 od 7 članova Vijeća, te otvara 38. sjednicu Vijeća Mjesnog odbora.
Predsjednica predlaže usvajanje zapisnika 36. i 37. sjednice koje su članovi Vijeća zaprimili e-mailom. Sandra Tomljenović ističe kako bi kod zaključka s 37. sjednice radi sanacije korijenskog sustava u ulici K.S. Gjalskog dodala rečenicu i „uređenje pješačke staze“.
Vijeće prihvaća preostali tekst Zapisnika 36. i 37. sjednice jednoglasno bez nadopuna i ispravaka.
Predsjednica predlaže dnevni red i pita ima li tko kakvih dodatnih prijedloga.
Prijedlog je jednoglasno izglasan i konstatira se da Vijeće jednoglasno usvaja sljedeći


D N E V N I   R E D


1. Korištenje prostora MS “Bruno Bušić”
2. Aktualna komunalna problematika
3. Izvješća, pitanja i prijedlozi

Ad 1. Korištenje prostora MS “Bruno Bušić”

Predsjednica obavještava Vijećnike kako je Vijeće je zaprimilo zahtjev za redovno korištenje prostora MO „Bruno Bušić“ od strane HDZ-a srijedom od 18 do 22h.

Nadalje, Vijeće je zaprimilo zahtjev Irene Magdić 14.09. od 12-17 radi okupljanja prije vjenčanja. Predsjednica ističe da bi korisnica pospremila prostor dan nakon s obzirom na aktivnosti na kojima planira sudjelovati nakon vjenčanja.
Nadalje, Vijeće je zaprimilo zahtjeve za jednokratno korištenje prostorija za proslave rođendana od strane Petre Tunjić 8. lipnja u periodu od 12-22, Ivane Koske Ključević 9. lipnja u periodu od 20-21.

Predsjednica ističe kako je, sukladno odluci mjesnog odbora o jednokratnim korištenjima prostorija, dopušteno koristititi prostorije do 20h navečer te sukladno tome predlaže odobrenje prostorija sukladno navedenoj odluci.

Predsjednica otvara raspravu.
 U raspravi sudjeluju svi vijećnici.

Potpredsjednica ističe kako je zaprimila prigovore radi načina korištenja prostorija od strane Matice umirovljenika radi ostanka izvan termina i izostanka spremanja nakon korištenja. Navodi kako je potrebno upozoriti korisnike s obzirom na opetovano kršenje pravila korištenja.

Predsjednica zatvara raspravu.

Vijećnici jednoglasno donose 


Zaključak 
o povremeno korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava povremeno korištenja prostora:


· Hrvatskoj demokratskoj zajednici u terminu 16-18 sati I HDZ mladež u terminu 20-22 sata u periodu od 27.5.2024. do 27.52025.

Zaključak 
o jednokratnom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava jednokratno korištenja prostora:

· Ireni Magdić 14.rujna 2024. od 12-17
· Ivani Koska Ključević 9. lipnja 2024. od 09-20
· Petre Tunjić 8. lipnja 2024. od 12-20



Ad 2. Aktualna komunalna problematika

a) Predsjednica obavještava Vijećnike kako prethodno raspravljano uređenje, sanaciju i asfaltiranje, Brckovaljanske i Ravenske ulice još nije u fazi provedbe radi kapaciteta Zagrebačkih cesta, te kako je najizgledniji način obnove navedenih ulica unošenje u PKA za 2025. godinu. 
Predsjednica otvara raspravu. U raspravi sudjeluju svi prisutni vijećnici. 
Vijećnik Marinko Blažević ističe kako je uređenje predmetnih ulica godinama uvrštavano u PKA, asfalterski program te kako su sredstva osiguravana prethodnih šest godina i projekt još uvijek nije u fazi provedbe.
Vijećnici ponovno jednoglasno donose odluku o tome da se uređenje Brckovljanske i Ravenske ulice označava kao prioritet za ovu godinu te se zahtjeva da se sanacija i uređenje predmetnih ulica postavi ispred svih ostalih planiranih projekata.
Vijećnici donose odluku o uvrštavanju sanacije i asfaltiranja predmetnih ulica u PKA 2025. godine
b) Potpredsjednica upućuje na problematiku korijenskog sustava stabala koji se proteže ulicom Ksavera Šandora Gjalskog, ispred Konzuma i OŠ Dobriše Cesarića
Predsjednica otvara raspravu. U raspravi sudjeluju svi vijećnici.
Potpredsjednica ističe kako je prisustvovala očevidu radi sanacije korijenskog sustava u ulici K. Š. Gjalskog uvrsti u ovu godinu. Nadalje, ističe kako je, sukladno nalazima s očevida, potrebno predložiti i očevid vezano za rasvjetu s obzirom na to da postoji mogućnost dizanja betonskog temelja i nogostupa te posljedično dizanja temelja za rasvjetu. Budući da su Vijećnici odustali od određenih aktivnosti iz PKA, potrebno je donijeti zaključak radi izrade projekta za sanaciju. 
Potpredsjednica predlaže da se predmetni zaključak dostavi na Skupštinu Grada Zagreba radi rješavanja problematike u slučaju da PKA ne sadrži dovoljno sredstava za ovu godinu, a uzevši u obzir hitnost. 
Vijećnici su suglasni da se zatraži stručni očevid Odjela za zelenilo i očevid rasvjete radi projektiranja sanacije korijenskog sustava i uređenja pješačke staze u ulici K. Š. Gjalskog uz prisustvo predstavnika Vijeća Mjesnog odbora „Bruno Bušić.“ Potrebno je što žurnije provesti predmetne očevide budući da je sanacija nužna radi očuvanja zelenog segmenta ulice i sigurnosti pješaka, poglavito radi blizine škole i vrtića. 
Vijeće će u idućem razdoblju zatražiti izradu troškovnika i projekta radi:
· Sanacije Ravenske ulice
· Sanacije Brckovljanske ulice.
Vijećnici raspravljaju o prioritetima za 2025.:
· Sanacija Ravenske ulice
· Sanacija Brckovljanske ulice
· Sanacija korijenskog sustava i pješačke staze u ulici K.S.Gjalskog
Predsjednica obavještava Vijećnike kako je postavila upit i nije zaprimila povratnu informaciju o realizaciji postavljanja stupova na adresi Ravenska ulica 14.
Predsjednica obavještava Vijećnike da je zaprimila upit vezano za projektnu dokumentaciju za rekonstrukciju i uređenje na adresi Borongaj aerodrom 3-9b. Potpredsjednica Vijeća navodi kako navedeni dio ulice nema nogostup, ali je izrada nogostupa problematična budući da je potrebno prethodno izraditi parkiralište. Navodi kako je potrebno vidjeti na koji način je moguće odraditi projekt uzevši u obzir GUP i potencijalne izmjene istog.
Predsjednica obavještava Vijećnike kako nisu zaprimljeni troškovnici radi izrade projektne dokumentacije radi uređenja zelene površine parka Mali princ. Postavit će se upit Gradskom uredu vezano za izradu projekta.
Predsjednica obavještava Vijećnike kako je zaprimljen upit građana vezano za postavljanje kante za pseći izmet u Milana Pavelića 1a.
Predsjednica otvara raspravu. U raspravi sudjeluju svi Vijećnici. 
Vijeće će u idućem razdoblju zatražiti traži postavljanje kante za pseći izmet na prikladnoj lokaciji na adresi Milana Pavelića 1a.

Ad 3. Izvješća, pitanja, prijedlozi


Potpredsjednica obavještava Vijećnike kako je organizacija Dana MO Bruno Bušić u tijeku i ide prema planu. 

Predsjednica otvara raspravu. U raspravi sudjeluju svi Vijećnici.

Vijećnici međusobno dogovaraju raspodjelu preostalih zadataka radi organizacije Dana MO Bruno Bušić. Pitanja i prijedloga nema i ovime je iscrpljen dnevni red.

Predsjednica u 20:00 zatvara 38. sjednicu VMO.

Zagreb, 27. svibnja 2024.


                                                                       Predsjednica Vijeća Mjesnog odbora
							      „Bruno Bušić“

					                          Iva Ramljak,  mag.iur.	

